gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3956, del 09-03-2001 (2001/2014)

Informació pública del projecte d'urbanització de l'àrea de sòl urbà ARE-1, de la unitat d'execució núm. 3 de la Vila Joiosa.
-----------------------------------------------------------------------------------------------------------------------------

### Dades del document

Número de DOGV
:   3956

Data del DOGV
:   09-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2014


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització de l'àrea de sòl urbà ARE-1, de la unitat d'execució núm. 3 de la Vila Joiosa. [2001/X2014]
  
De conformitat amb el que estableix l'article 34 de la Llei Reguladora de l'Activitat Urbanística, per mitjà de la present es fa públic, que la Comissió de Govern en sessió ordinària celebrada el dia 16 de gener de 2001, va adoptar entre altres el següent acord:
  
Vist el projecte d'urbanització de l'àrea de sòl urbà ARE-1, unitat d'execució núm. 3 de la Vila Joiosa, presentada per Tuyco, SL.
  
Emés informe per l'enginyer tècnic d'Obres Públiques municipal, d'11 de gener de 2001, segons el qual:
  
«Revisat i analitzat el document de referència, s'ha observat que s'ajusta el vigent Pla General d'Ordenació Urbana i a la seua disposició addicional 4a (Normativa d'aplicació a les obres d'urbanització) de la Vila Joiosa, i al seu torn estan en perfecta concordança amb la Llei de Sòl, Llei Reguladora de l'Activitat Urbanística i Reglaments de Gestió i Planejament.
  
I havent finalitzat el tràmit d'exposició pública sense que hagueren al·legacions respecte d'això, s'informa favorablement per a la seua aprovació».
  
La Comissió de Govern acorda per unanimitat:
  
Aprovar el projecte d'urbanització de l'àrea de sòl urbà ARE-1, unitat d'execució núm. 3 de la Vila Joiosa, sent l'urbanitzador Tuyco, SL.
  
Contra el present acord, definitiu en via administrativa, es podrà interposar amb caràcter potestatiu el recurs de reposició davant de la mateixa Comissió de Govern, en el termini d'un mes a partir de la publicació del present edicte, de conformitat amb el que estableix l'art. 107 de la Llei de Règim Jurídic de les Administracions Públiques i Procediment Administratiu Comú. Alhora, i de conformitat amb allò que s'ha establit amb l'art. 10, 25 i concordants de la Llei 29/1998, de 13 de juliol, reguladora de la Jurisdicció Contenciosa Administrativa, podrà interposar-se recurs de contenciós administratiu en el termini de dos mesos a partir de la publicació del present edicte davant de la Sala Contenciosa Administrativa del Tribunal Superior de Justícia de la Comunitat Autònoma Valenciana.
  
Cosa que fem pública als efectes oportuns.
Diari Oficial de la Generalitat Valenciana


Sumari del DOGV 4123, del 08-11-2001 (2001/10625)

Resolució de 5 de novembre de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: Expedient 2000/39. 51-CS-1493. Ronda de Sant Joan de Moró, carretera CV-160. Terme de Sant Joan de Moró (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4123

Data del DOGV
:   08-11-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/10062


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 5 de novembre de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: Expedient 2000/39. 51-CS-1493. Ronda de Sant Joan de Moró, carretera CV-160. Terme de Sant Joan de Moró (Castelló). [2001/X10768]
  
Lloc: Ajuntament de Sant Joan de Moró.
  
Dia Hora
  
21.11.01 De 09.30 a 14.30
  
22.11.01 De 09.30 a 14.30
  
26.11.01 De 09.30 a 14.30
  
27.11.01 De 09.30 a 14.30
  
28.11.01 De 09.30 a 14.30
  
Les persones interessades hauran d'assistir proveïts del document nacional d'identitat i acreditar la seua titularitat si no ho han fet en una altra fase del procediment, i si optaren per ser representats per unes altres persones, estes hauran d'acreditar la seua representació, en la forma establida en l'article 32 de la Llei 30/92, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, per als interessats que figuren com a desconeguts o el domicili dels quals s'ignora.
Diari Oficial de la Generalitat Valenciana


Sumari del DOGV 3971, del 02-04-2001 (2001/2730)

Informació pública del projecte d'urbanització del sector UHT 5-6.
------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2730


Organisme emissor
:   Ajuntament de Vila-real

Tipus de document
:   Anunci

Informació pública del projecte d'urbanització del sector UHT 5-6. [2001/Q2730]
  
De conformitat amb la Resolució d'aquesta Alcaldia, de data 6 de març de 2001, amb aquest anunci se sotmet a informació pública el projecte d'urbanització del sector UHT 5-6, redactat pels arquitectes Ángel Abad Melis y José H. Garrido Pérez, per un període de 20 dies, comptadors des de l'endemà de la publicació en el Diari Oficial de la Generalitat Valenciana; durant aquest període es podrà consultar l'expedient a la Secretaria d'aquest ajuntament (Secció d'Urbanisme) i presentar les reclamacions que es consideren convenients.
Diari Oficial de la Generalitat Valenciana


Sumari del DOGV 4060, del 08-08-2001 (2001/7433)

Informació pública del programa d'actuació integrada per al desenvolupament de la UE-1 del PRI 3-4 del Pla General d'Ordenació Urbana.
--------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7433


Organisme emissor
:   Ajuntament de Benicarló

Tipus de document
:   Anunci

Informació pública del programa d'actuació integrada per al desenvolupament de la UE-1 del PRI 3-4 del Pla General d'Ordenació Urbana. [2001/Q7433]
  
Vista la documentació presentada per la mercantil Caswear Inmuebles, SL, i de conformitat amb el que assenyalen els articles 45, 46, 55 i 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la corporació municipal, en la sessió de 31 de maig de 2001, va acordar sotmetre a informació pública:
  
1. L'alternativa tècnica del programa d'actuació integrada de la UE-1 del PRI 3-4 del Pla General d'Ordenació Urbana, comprensiva d'avantprojecte d'urbanització, determinació de l'àmbit objecte de l'actuació i justificació de la no necessitat de la cèdula d'urbanització. Durant el termini de 20 dies hàbils podran formular-se tant al·legacions com alternatives tècniques a l'exposada al públic. Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques es farà en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques.
  
2. El document d'homologació del Pla General d'Ordenació Urbana del sector PRI número 3-4, el pla de reforma interior sobre aquest àmbit i la modificació puntual número 24 del Pla General d'Ordenació Urbana. Durant el termini d'un mes a l'efecte de presentació de les al·legacions que es consideren oportunes.
  
Examen de l'expedient, número 2001/216, al Negociat d'Urbanisme, de dilluns a divendres, de 09.00 a 14.00 hores.
Diari Oficial de la Generalitat Valenciana


Sumari del DOGV 4138, del 29-11-2001 (2001/11990)

Informació pública de la proposta de modificació puntual del pla parcial de Torrebonança.
-----------------------------------------------------------------------------------------

### Dades del document

Número de DOGV
:   4138

Data del DOGV
:   29-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11712


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de la proposta de modificació puntual del pla parcial de Torrebonança. [2001/F11453]
  
Per mitjà de la Resolució de data 30 de juliol de 2001, el Ple de l'ajuntament va acordar sotmetre a informació pública, pel termini de 20 dies, la proposta de modificació puntual del pla parcial de Torrebonança, promoguda per l'Ajuntament de Sant Joan d'Alacant, i de conformitat amb el que s'estableix en els articles 52 i 55 en relació amb el 46 de la Llei Reguladora de l'Activitat Urbanística, s'exposa al públic pel termini de 20 dies, comptats des de l'endemà de la inserció d'aquest edicte en el Diari Oficial de la Generalitat Valenciana. L'expedient queda a disposició de qualsevol que vulga examinar-lo a l'efecte de suggeriments o al·legacions, al Servei d'Urbanisme.
Diari Oficial de la Generalitat Valenciana


Sumari del DOGV 4065, del 16-08-2001 (2001/7879)

Informació pública de la proposta de programa d'actuació integrada per al desenvolupament del sector en sòl urbà industrial IP7 Casa Vicari.
--------------------------------------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7879


Organisme emissor
:   Ajuntament d'Agullent

Tipus de document
:   Anunci

Informació pública de la proposta de programa d'actuació integrada per al desenvolupament del sector en sòl urbà industrial IP7 Casa Vicari. [2001/F7879]
  
Atesa la proposta de programa d'actuació integrada per al desenvolupament del sector en sòl urbà industrial IP7 Casa Vicari, de les normes subsidiàries de planejament d'Agullent, presentada per l'Agrupació d'Interés Urbanístic IP7 Industrial d'Agullent, comprensiva del programa, projecte d'urbanització, escriptura de l'agrupació i els seus estatuts, i cèdula d'urbanització de data 29 d'octubre de 1999.
  
Atés que sol·licita la tramitació de l'expedient i l'aplicació del règim d'adjudicació preferent conforme a l'article 50.2.b) de la Llei Reguladora de l'Activitat Urbanística.
  
De conformitat amb els articles 45 i 46 de la Llei 6/1994, de 15 de novembre, Reguladora de l'Activitat Urbanística, l'Alcaldia ha acordat sotmetre a informació pública la citada alternativa tècnica, junt amb els estatuts i acords socials de l'AIU IP7 Industrial d'Agullent, pel termini de 20 dies, a comptar des de la publicació en el Diari Oficial de la Generalitat Valenciana, i s'adverteix de la possibilitat de formular al·legacions, proposicions juridicoeconòmiques en competència i alternatives tècniques. Igualment, durant els cinc dies següents al venciment del termini anterior, es podran presentar proposicions juridicoeconòmiques.
Diari Oficial de la Generalitat Valenciana


Sumari del DOGV 3972, del 03-04-2001 (2001/2465)

RESOLUCIÓ de 14 de març de 2001, de l'Institut Valencià de Finances, per la qual anuncia l'emissió de Pagarés de la Generalitat per un import de 8.381.000,00 euros, emissió de 14 de març de 2001.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2465


Data del document
:   14-03-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 14 de març de 2001, de l'Institut Valencià de Finances, per la qual anuncia l'emissió de Pagarés de la Generalitat per un import de 8.381.000,00 euros, emissió de 14 de març de 2001. [2001/2465]
  
El Conveni de Col·laboració del Programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de Deute de la Generalitat Valenciana en Tram Minorista.
  
Per això i d'acord amb la normativa exposada anteriorment, s'han adjudicat Pagarés per un import de 8.381.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de Pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 Adjudicat Adjudicat
  
 (Euros) (Pessetes)
  
3 mesos 8.381.000,00 1.435.033.287
Diari Oficial de la Generalitat Valenciana


Sumari del DOGV 3977, del 10-04-2001 (2001/2828)

Informació pública de l'estudi de detall de la parcel·la situada entre els carrers de Sant Antoni, Moncada i plaça de l'Ermita (parcel·la cadastral número 20096-01).
---------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2828


Organisme emissor
:   Ajuntament de Godella

Tipus de document
:   Anunci

Informació pública de l'estudi de detall de la parcel·la situada entre els carrers de Sant Antoni, Moncada i plaça de l'Ermita (parcel·la cadastral número 20191-01). [2001/M2828]
  
El senyor José Vicente Casar Rovira, en nom i representació de la mercantil Fricatamar, SL, ha presentat, en data 16 de febrer de 2001, estudi de detall sobre l'àmbit de la parcel·la situada entre els carrers de Sant Antoni, Moncada i plaça de l'Ermita (parcel·la cadastral número 20165-01); en compliment del que disposen els articles 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant resolució d'aquesta alcaldia, de data 3 de novembre de 2000, s'ha decidit sotmetre a informació pública l'estudi de detall esmentat, anunciant-se mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana; es podran formular a l'estudi de detall presentat les al·legacions que s'estimen oportunes durant el termini de 20 dies comptats des de l'última publicació de l'edicte.
Diari Oficial de la Generalitat Valenciana


Sumari del DOGV 3915, del 11-01-2001 (2000/10752)

Informació pública de l'expedient de reparcel·lació forçosa de la unitat d'execució del sector 2 Industrial-magatzems, de Palma de Gandía.
------------------------------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10831


Organisme emissor
:   Ajuntament de Palma de Gandía

Tipus de document
:   Anunci

Informació pública de l'expedient de reparcel·lació forçosa de la unitat d'execució del sector 2 Industrial-magatzems, de Palma de Gandía. [2000/X10591]
  
El ple d'aquest ajuntament, en sessió de 20 de desembre de 2000, ha resolt iniciar l'expedient de reparcel·lació forçosa de la unitat d'execució del sector 2 Industrial-magatzems del municipi de Palma de Gandía, localitzat junt a la CV-60, amb la que limita pel nord, desenvolupades les determinacions contingudes als plans parcials i programa del mateix nom, aprovats, respectivament, per acords de la Comissió Territorial d'Urbanisme, de 9 de maig, i del Ple de l'Ajuntament, de 31 de març de 2000, i adjudicada l'execució del programa a la mercantil APRUSA, que actua com a urbanitzador, el projecte d'urbanització de la qual va ser aprovat per acord del Ple de l'Ajuntament, de 27 d'octubre de 2000; així mateix, s'ha resolt sotmetre aquest projecte de reparcel·lació als tràmits d'informació pública i d'audiència a interessats durant un període de vint dies, conformement amb allò disposat a l'article 69 de la Llei Reguladora de l'Activitat Urbanística.
  
Durant aquest període es podrà examinar l'expedient a la Secretaria de l'Ajuntament i, si cal, formular les al·legacions corresponents.
Diari Oficial de la Generalitat Valenciana


Sumari del DOGV 4087, del 17-09-2001 (2001/8973)

Informació pública del nomenament d'Esteban Feria Ramos com a funcionari de carrera.
------------------------------------------------------------------------------------

### Dades del document

Número de DOGV
:   4087

Data del DOGV
:   17-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/8973


Organisme emissor
:   Ajuntament de Buñol

Tipus de document
:   Anunci

Informació pública del nomenament d'Esteban Feria Ramos com a funcionari de carrera. [2001/M8973]
  
Es fa públic que, per Resolució d'aquesta regidoria de data 22 de juny de 2001, ha sigut nomenat el senyor Esteban Feria Ramos, funcionari de carrera de l'escala d'administració especial, subescala serveis especials, classe policia local i els seus auxiliars, categoria tècnica, inspector de la policia local de la plantilla de personal d'aquesta corporació.
Diari Oficial de la Generalitat Valenciana


Sumari del DOGV 4114, del 25-10-2001 (2001/10999)

Informació pública del programa d'actuació integrada per al desenvolupament urbanístic de la unitat d'execució 82-UE-R del Pla General d'Ordenació Urbana de Castelló.
----------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10735


Organisme emissor
:   Europea de Profesionales Independientes, SA

Tipus de document
:   Anunci

Informació pública del programa d'actuació integrada per al desenvolupament urbanístic de la unitat d'execució 82-UE-R del Pla General d'Ordenació Urbana de Castelló. [2001/M10219]
  
Amb cobertura legal en l'article 48.c) de la Llei Reguladora de l'Activitat Urbanística de la Comunitat Valenciana, en relació amb l'article 46 del mateix text legal, es posa en coneixement públic que la mercantil Europea de Profesionales Independientes, SA (EUROPRIN), ha dipositat el dia 3 de setembre de 2001 -número de registre d'entrada 66.454-, davant l'Ajuntament de Castelló de la Plana un programa d'actuació integrada per al desenvolupament urbanístic de la unitat d'execució 82-UE-R del PGOU de Castelló, que comprén programa d'actuació integrada, estudi de detall, projecte de reparcel·lació voluntària i projecte d'urbanització de la dita unitat d'execució. És objecte del programa, com s'ha dit, la gestió i l'execució de l'obra urbanitzadora de la UE-82-R del PGOU de Castelló.
  
En la Notaria del senyor Joaquín Serrano Yuste, situada a Castelló de la Plana, plaça de Santa Clara, número 12, s'ha formalitzat per Europea de Profesionales Independientes, SA (EUROPRIN) el dia 3 de setembre de 2001, amb número de protocol 4632, acta notarial protocol·litzant el programa d'actuació integrada, estudi de detall, projecte de reparcel·lació voluntària i projecte d'urbanització de la unitat d'execució 82-UE-R del PGOU de Castelló; qualsevol personal té dret, en el termini de 20 dies hàbils des de la publicació en el Diari Oficial de la Generalitat Valenciana d'aquest anunci, a obtindre còpia de l'acta de protocol·lització abans esmentada, o a sol·licitar l'exhibició d'aquesta. Així mateix, té la prerrogativa de consultar en l'Ajuntament de Castelló de la Plana les actuacions generades pel programa d'actuació integrada presentat, i de dipositar per a incorporar-les al procés de selecció alternatives tècniques, i podrà limitar-se també a formular al·legacions. En els cinc dies següents a la finalització del termini anterior, podrà presentar propostes juridicoeconòmiques per a executar qualsevol alternativa tècnica.
Diari Oficial de la Generalitat Valenciana


Sumari del DOGV 3934, del 07-02-2001 (2001/1090)

Citació a termini a les persones interessades en el recurs contenciós administratiu número 27/2001.
---------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/1090


Organisme emissor
:   Universitat Miguel Hernández d'Elx

Tipus de document
:   Anunci

Citació a termini a les persones interessades en el recurs contenciós administratiu número 27/2001. [2001/A1090]
  
Vista la citació a termini formulada pel Tribunal Superior de Justícia de la Comunitat Valenciana, Sala Contenciosa Administrativa, Secció Segona, en el recurs número 27/2001, interposat per la senyora Nieves Martín González, contra l'Ordre de 23 de novembre de 2001, de la Conselleria de Cultura i Educació, que aprova la relació de llocs de treball de la Universitat Miguel Hernández d'Elx, sobre la relació de llocs de treball i classificació, resolc:
  
Considerar citada a termini aquesta administració en el recurs número 27/2001, i, en conseqüència:
  
Efectuar una notificació a les persones que pogueren resultar afectades per la interposició d'aquest recurs contenciós administratiu en l'expedient administratiu, citant-les perquè puguen comparéixer en nou dies, si convé al seu dret com a demandades; a aquest efecte es publicarà un extracte d'aquesta resolució en el Diari Oficial de la Generalitat Valenciana.